ai4bharat/Pralekha huggingface dataset:
उप राष्ट्रपति सचिवालय
उपराष्ट्रपति ने दिव्यांगों को कृत्रिम अंग प्रदान करने को लेकर जयपुर फुट टीम को सीरिया के लिए रवाना किया
'जरूरतमंद लोगों की सेवा करने से ज्यादा धार्मिक कुछ नहीं है': उपराष्ट्रपति
श्री धनखड़ ने भगवान महावीर विकलांग सहायता समिति  के अथक प्रयासों की सराहना की
उपराष्ट्रपति ने कहा- मानवता के लिए 'बीएमवीएसएस' की सेवा साझा करने और देखभाल करने के भारत के सभ्यतागत लोक व्यवहार को दिखाती है
उपराष्ट्रपति श्री जगदीप धनखड़ ने आज कहा, "जरूरतमंद लोगों की सेवा करने से ज्यादा धार्मिक कुछ नहीं है।" उन्होंने लोगों से अपनी क्षमता के अनुरूप समाज को वापस देने का अनुरोध किया।
उपराष्ट्रपति ने कृत्रिम अंग  फिटमेंट शिविर लगाने के लिए सीरिया जाने वाले भगवान महावीर विकलांग सहायता समिति  के आठ लोगों की टीम को झंडी दिखाकर रवाना किया। यह टीम सीरिया के दमिश्क में एक शिविर स्थापित करेगी, जिससे आने वाले 42 दिनों में दिव्यांगों को 600 कृत्रिम अंग प्रदान किए जा सकें।
उपराष्ट्रपति आज अपने निवास पर कृत्रिम अंग  फिटमेंट शिविर स्थापित करने के लिए भगवान महावीर विकलांग सहायता समिति  की टीम को झंडी दिखाकर रवाना करते हुए
उपराष्ट्रपति ने बीएमवीएसएस के प्रयासों की सराहना की। श्री धनखड़ ने कहा कि इस संगठन ने जयपुर फुट को पूरे विश्व में लोकप्रिय बनाकर और अपनी सेवाएं नि:शुल्क प्रदान करके, साझा करने व देखभाल करने के भारत के सभ्यतागत लोक व्यवहार का प्रदर्शन किया है। उन्होंने कहा कि उनकी अन्य पहलों की तरह यह नवीनतम प्रयास भी भारत के लिए भारी सद्भावना उत्पन्न करेंगे।
उपराष्ट्रपति आज अपने निवास पर जयपुर फुट का उपयोग कर भगवान महावीर विकलांग सहायता समिति  के लाभार्थियों के साथ बातचीत करते हुए
श्री धनखड़ ने सीरिया में मिशन शुरू करने के साहस के लिए इस टीम की सराहना और उनके प्रयासों में सफलता की कामना की। उन्होंने बीएमवीएसएस की टीम, जिसका नेतृत्व इसके संस्थापक श्री डी.आर. मेहता ने किया और इसके कुछ लाभार्थी, जिन्होंने जयपुर फुट का उपयोग किया हुआ था, के साथ बातचीत की।
यह उल्लेखनीय है कि 2017 में प्रधानमंत्री श्री नरेन्द्र मोदी ने फिलीपींस में बीएमवीएसएस के एक ऐसे केंद्र का दौरा किया था। इसके अलावा पूर्व उपराष्ट्रपति श्री एम. वेंकैया नायडु ने 2019 में वियतनाम के हनोई में बीएमवीएसएस के एक फिटमेंट शिविर का उद्घाटन किया था।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट- 414वां दिन
भारत के समग्र टीकाकरण कवरेज 178.80 करोड़ से अधिक हुआ
आज शाम 7 बजे तक टीके की 23 लाख से ज्यादा खुराक दी गई
भारत का कोविड-19 टीकाकरण कवरेज आज लगभग 178.80 करोड़  के निकट पहुंच गया। आज शाम 7 बजे तक 23 लाख  से ज्यादा टीके की खुराक दी गई। कोविड टीकाकरण के तहत चिन्हित श्रेणियों के लाभार्थियों के लिए 'प्रीकॉशन डोज' लगाने के अभियान के तहत अब तक पात्र आयु समूह को 2.06 करोड़ से अधिक खुराक दी गई हैं। देर रात में दिनभर की अंतिम रिपोर्ट आने पर दैनिक टीकाकरण संख्या में वृद्धि होने की संभावना है।
जनसंख्या प्राथमिकता समूहों के आधार पर टीके की खुराक का समग्र कवरेज इस प्रकार है:
|
|
टीके की खुराक का समग्र कवरेज
|
|
एचसीडब्ल्यू
|
|
पहली खुराक
|
|
10402069
|
|
दूसरी खुराक
|
|
9975317
|
|
प्रीकॉशन डोज
|
|
4242878
|
|
एफएलडब्ल्यू
|
|
पहली खुराक
|
|
18410414
|
|
दूसरी खुराक
|
|
17458815
|
|
प्रीकॉशन डोज
|
|
6373464
|
|
आयु वर्ग 15-18 वर्ष
|
|
पहली खुराक
|
|
55365272
|
||
|
दूसरी खुराक
|
|
30753607
|
|
आयु वर्ग 18-44 वर्ष
|
|
पहली खुराक
|
|
552528971
|
|
दूसरी खुराक
|
|
449376379
|
|
आयु वर्ग 45-59 वर्ष
|
|
पहली खुराक
|
|
202395099
|
|
दूसरी खुराक
|
|
181332025
|
|
60 वर्ष से अधिक
|
|
पहली खुराक
|
|
126505012
|
|
दूसरी खुराक
|
|
112926990
|
|
प्रीकॉशन डोज
|
|
9991669
|
|
कुल दी गई पहली खुराक
|
|
965606837
|
|
कुल दी गई दूसरी खुराक
|
|
801823133
|
|
प्रीकॉशन डोज
|
|
20608011
|
|
कुल
|
|
1788037987
जनसंख्या प्राथमिकता समूहों के आधार टीकाकरण अभियान में आज की उपलब्धि कुछ इस प्रकार है:
|
|
दिनांक: 5 मार्च, 2022 
|
|
एचसीडब्ल्यू
|
|
पहली खुराक
|
|
82
|
|
दूसरी खुराक
|
|
1683
|
|
प्रीकॉशन डोज
|
|
13312
|
|
एफएलडब्ल्यू
|
|
पहली खुराक
|
|
123
|
|
दूसरी खुराक
|
|
3212
|
|
प्रीकॉशन डोज
|
|
19349
|
|
आयु वर्ग 15-18 वर्ष
|
|
पहली खुराक
|
|
94894
|
||
|
दूसरी खुराक
|
|
561079
|
|
आयु वर्ग 18-44 वर्ष
|
|
पहली खुराक
|
|
149074
|
|
दूसरी खुराक
|
|
983152
|
|
आयु वर्ग 45-59 वर्ष
|
|
पहली खुराक
|
|
28629
|
|
दूसरी खुराक
|
|
236791
|
|
60 वर्ष से अधिक
|
|
पहली खुराक
|
|
147981
|
|
दूसरी खुराक
|
|
147981
|
|
प्रीकॉशन डोज
|
|
64619
|
|
कुल दी गई पहली खुराक
|
|
292110
|
|
कुल दी गई दूसरी खुराक
|
|
1933898
|
|
प्रीकॉशन डोज
|
|
97280
|
|
कुल
|
|
2323288
देश के सबसे जोखिम वाले जनसंख्या समूहों को कोविड-19 से बचाने के एक उपाय के रूप में चल रहे टीकाकरण अभियान की नियमित रूप से समीक्षा और उच्चतम स्तर पर निगरानी की जाती है।
मंत्रिमण्डल सचिवालय
कैबिनेट सचिव ने राष्ट्रीय आपदा प्रबंधन समिति बैठक की अध्यक्षता की
दक्षिणी तटीय राज्यों और मंत्रालयों की तैयारी पर चर्चा की
आंध्र प्रदेश, तमिलनाडु और पुडुचेरी के मुख्य सचिवों ने अपनी तैयारियों के बारे में सूचना दी
केंद्रीय कैबिनेट सचिव श्री राजीव गाबा ने आज आंध्र प्रदेश, तमिलनाडु और पुडुचेरी के मुख्य सचिवों के साथ वीडियो कॉन्फ्रेंसिंग के माध्यम से चक्रवात आने की समीक्षा करने के लिए राष्ट्रीय संकट प्रबंधन समिति  की बैठक की अध्यक्षता की।
आंध्र प्रदेश, तमिलनाडु और पुदुचेरी के मुख्य सचिवों ने एनसीएमसी को उनकी तैयारियों के बारे में जानकारी दी और उल्लेख किया कि अधिकारी किसी भी स्थिति से निपटने के लिए पूरी तरह से तैयार हैं। उन्होंने इस चुनौती को पूरा करने के लिए एनडीआरएफ और अन्य एजेंसियों के साथ समन्वय की भी जानकारी दी।
भारत के मौसम विभाग के महानिदेशक ने वर्तमान स्थिति पर प्रस्तुति दी और उल्लेख किया कि संबंधित राज्य सरकारों के साथ स्थिति साझा की जा रही है। उन्होंने उल्लेख किया कि आने वाला चक्रवात 24 से 26 नवंबर, 2020 के बीच आंध्र प्रदेश, तमिलनाडु और पुडुचेरी के तटीय क्षेत्रों को प्रभावित करने वाला है।
कैबिनेट सचिव ने उल्लेख किया कि हम सभी का लक्ष्य लोगों का जान बचाने और प्रभावित क्षेत्रों में सामान्य स्थिति की जल्द बहाली है। उन्होंने उल्लेख किया कि मछुआरों को समुद्र में न जाने की सलाह को सख्ती से लागू किया जाना चाहिए। उन्होंने कहा कि स्थिति के अनुसार ‘कच्चे’ घरों में रहने वाले लोगों को उपयुक्त सलाह दी जा सकती है।
गृह, ऊर्जा, दूरसंचार, नागरिक उड्डयन, जहाजरानी, स्वास्थ्य मंत्रालय, रेलवे बोर्ड के अध्यक्ष, एनडीएमए, डीजी, एनडीआरएफ के सदस्य सचिव और रक्षा मंत्रालय के प्रतिनिधि ने भी एनसीएमसी को संबंधित राज्यों को व्यवस्था और सहायता की जानकारी दी।
प्रधानमंत्री कार्यालय
प्रधानमंत्री ने श्री लाल कृष्ण आडवाणी को जन्मदिन की बधाई दी
प्रधानमंत्री श्री नरेन्द्र मोदी ने श्री लाल कृष्ण आडवाणी को उनके जन्मदिन पर बधाई दी है।
एक ट्वीट में प्रधानमंत्री ने कहा हैः
“आदरणीय आडवाणी जी को जन्मदिन की बधाई। उनकी दीर्घायु और स्वस्थ जीवन के लिये प्रार्थना। लोगों को शक्तिसम्पन्न बनाने और हमारे सांस्कृतिक गौरव को बढ़ाने में उनके विपुल प्रयासों के लिये राष्ट्र सदैव उनका ऋणी रहेगा। अपनी विद्वता और बुद्धिमत्ता के लिये भी व्यापक रूप से उनका सम्मान किया जाता है।”
रक्षा मंत्रालय
भारत और श्रीलंका के तटरक्षक बल समुद्री मुद्दों के हल के लिए सहयोग को मजबूत बनाने पर सहमत
तटरक्षक बल मुख्यालय में आज भारत और श्रीलंका के तटरक्षक बल की एक उच्च स्तरीय बैठक हुई। भारतीय पक्ष का नेतृत्व तटरक्षक बल के महानिदेशक के. नटराजन जबकि श्रीलंका के प्रतिनिधिमंडल की अगुवाई रियर एडमिरल सामंता विमलातुंगे ने की। यह बैठक समुद्र में अंतरराष्ट्रीय अवैध गतिविधियों से निपटने को सहयोगी संबंध बनाने और क्षेत्रीय सहयोग विकसित करने के लिए दोनों पक्षों द्वारा किए गए एमओयू के प्रावधानों के तहत हुई। बैठक के दौरान दोनों पक्ष बचाव एवं सुरक्षा से जुड़े तमाम समुद्री मुद्दों से निपटने के लिए आपसी सहयोग को मजबूत बनाने पर सहमत हुए।
इस एमओयू के तहत ही भारतीय तटरक्षक बल द्वारा साझा की गई सूचना पर श्रीलंका ने दो मछली मारने वाली नौकाओं को मादक पदार्थो के साथ पकड़ा था। इसे समुद्र में उभरते खतरों का मिलकर मुकाबला करने के लिए महत्वपूर्ण शक्ति देने वाला माना गया है। बैठक के दौरान भारतीय तटरक्षक बल द्वारा श्रीलंका के कोस्ट गॉर्ड के निरंतर क्षमता निर्माण, श्रीलंकाई कोस्ट गॉर्ड कर्मियों के प्रशिक्षण और बहुपक्षीय मंचों पर आपसी सहयोग पर चर्चा हुई तथा दोनों पक्षों ने इस पर सहमति जताई।
श्रीलंका के कोस्ट गॉर्ड का चार सदस्यीय प्रतिनिधिमंडल 19 अगस्त से 23 अगस्त, 2019 तक की आधिकारिक यात्रा पर भारत आया हुआ है।
मंत्रिमण्डल
मंत्रिमंडल ने दिल्ली की अनाधिकृत कालोनियों के निवासियों को स्वामित्व प्रदान करने/मान्यता देने या हस्तांतरण/गिरवी रखने के अधिकार प्रदान करने से संबंधित प्रक्रिया की सिफारिश के लिए समिति के गठन के प्रस्ताव को मंजूरी दी
प्रधानमंत्री श्री नरेन्द्र मोदी की अध्यक्षता में आज केंद्रीय मंत्रिमंडल की बैठक में दिल्ली की अनाधिकृत कालोनियों के निवासियों को स्वा्मित्व प्रदान करने/मान्यता देने या उन्हें हस्तांतरण/गिरवी रखने के अधिकार प्रदान करने से संबंधित प्रक्रिया की सिफारिश के लिए समिति के गठन के प्रस्ताव को मंजूरी दी गई। इस समिति की अध्यक्षता दिल्ली के उपराज्यपाल करेंगे और इसमें निम्नलिखित सदस्य होंगे:
- उपाध्यक्ष, दिल्ली विकास प्राधिकरण ;
- अपर सचिव, आवास और शहरी मामलों का मंत्रालय  भारत सरकार;
- मुख्य सचिव, राष्ट्रीय राजधानी क्षेत्र, दिल्ली सरकार;
- दिल्ली के पूर्वी, उत्तरी और दक्षिणी नगर निगमों के आयुक्त;
- अध्यक्ष, दिल्ली शहरी कला आयोग;
- प्रोफेसर, शहरी परिवहन, योजना और वास्तुकला विद्यालय , दिल्ली
- शहरी नियोजक एवं निदेशक, नेशनल इंस्टीट्यूट ऑफ अर्बन अफेयर्स;
- पूर्व निदेशक, दिल्ली अग्निशमन सेवा; और
- प्रधान आयुक्त, डीडीए सदस्य सचिव के रूप में।
गठित की गई यह समिति 90 दिनों में अपनी रिपोर्ट आवास और शहरी मामलों के मंत्रालय को सौंप देगी। समिति द्वारा इस रिपोर्ट को सौंपे जाने पर, कैबिनेट सचिवालय को सूचित किया जाएगा और समिति की सिफारिशों पर विचार करने के बाद आगे की कार्रवाई की जाएगी।
लाभ:
समिति की सिफारिशें दिल्ली की अनाधिकृत कालोनियों के निवासियों को स्वामित्व प्रदान करने या हस्तांतरण/गिरवी रखने के अधिकार प्रदान करने का मार्ग प्रशस्त करेंगी। यह पहला मौका है जब दिल्ली की अनाधिकृत कालोनियों के निवासियों को उपरोक्त अधिकार प्रदान करने पर विचार किया जा रहा है।
कार्मिक, लोक शिकायत एवं पेंशन मंत्रालय
ई-शासन पर 22वां राष्ट्रीय सम्मेलन, 2019 सफलतापूर्वक शिलांग में सम्पन्न
व्यापक विचार-विमर्श के पश्चात ई-शासन पर शिलांग घोषणा पत्र जारी
 ने 8 से 9 अगस्त, 2019 को शिलांग, मेघालय में ई-शासन पर 22वें राष्ट्रीय सम्मेलन का आयोजन किया। सम्मेलन का विषय था – डिजिटल इंडिया: सफलता से उत्कृष्टता। व्यापक विचार-विमर्श के पश्चात आज ई-शासन पर शिलांग घोषणा पत्र अंगीकार किया गया। 
केन्द्रीय पूर्वोत्त्र क्षेत्र विकास राज्य मंत्री  तथा प्रधानमंत्री कार्यालय, कार्मिक, लोक शिकायत व पेंशन, परमाणु ऊर्जा और अंतरिक्ष राज्यमंत्री डॉ. जितेन्द्र सिंह ने 8 अगस्त को सम्मेलन का उद्घाटन किया। मेघालय के मुख्यमंत्री श्री कॉंनराड के. संगमा समारोह के मुख्य अतिथि थे।
डीएआरपीजी विभाग के सचिव श्री के. वी. इयप्पन ने समापन सत्र को सम्बोधित करते हुए कहा कि अब तक आयोजित सम्मेलनों में यह सम्मेलन सबसे व्यापक था। उन्होंने राज्य सरकार के सहयोग की सराहना की। श्री इयप्पन ने कहा कि विचार-विमर्श और प्रस्तुतियों का स्तर प्रशंसनीय था। आशा है कि सभी राज्य सरकारें सम्मेलन की बातों को अपनाएंगी।
मेघालय के मुख्य सचिव श्री पी. एस. थेंगख्यिू ने आयोजक टीम के उत्साह और समर्पण की सराहना की और कहा कि सम्मेलन के दौरान सीखी गई बातों को सभी प्रतिभागी वास्तविक रूप में लागू करेंगे।
सम्मेलन के दौरान 6 उपविषयों पर चर्चा हुई - भारत उद्यम वास्तुशास्त्र, डिजिटल अवसंरचना, समावेश और क्षमता निर्माण, सचिवालय सुधार, उपयोगकर्ताओं के लिए उभरती तकनीक, राष्ट्रीय ई-शासन सेवा प्रदान आकलन। इसके अलावा चार अन्य विषयों पर भी चर्चा हुई – एक राष्ट्र एक प्लेटफार्म, नवोन्मेशियों तथा उद्योग जगत के साथ जुड़ना, राज्य सरकारों की आईटी पहल। ई-शासन के क्षेत्र में भारत के योगदान विषय पर एक प्रदर्शनी भी आयोजित की गई। सम्मेलन में वरिष्ठ सरकारी अधिकारियों उद्यमियों, शोधकर्ताओं को सर्वोत्तम अभ्यासों, आधुनिकतम तकनीक तथा प्रभावी शासन के लिए उनका उपयोग जैसे विषयों पर विचार-विमर्श के लिए एक साझा प्लेटफार्म प्रदान किया। प्रभावी ई-शासन के लिए एक-दूसरे के अनुभवों से सीखने पर विशेष ध्यान दिया गया और प्रधानमंत्री श्री नरेन्द्र मोदी के विजन न्यूनतम सरकार अधिकतम शासन को हासिल करने का प्रयास किया गया।
‘शिलांग घोषणापत्र’ दस्तावेज
सूचना और प्रसारण मंत्रालय
‘देशभक्ति पर लघु फिल्म प्रतियोगिता’ के विजेताओं के नामों की घोषणा
सूचना एवं प्रसारण मंत्रालय ने राष्ट्रीय फिल्म विकास निगम  के साथ मिलकर स्वतंत्रता दिवस समारोह 2020 के एक हिस्से के रूप में एक ‘ऑनलाइन लघु फिल्म प्रतियोगिता’ का आयोजन किया था। इसका उद्देश्य इस वर्ष के स्वतंत्रता दिवस से ठीक कुछ दिन पहले देशभक्तिपूर्ण माहौल बनाना था।
इस प्रतियोगिता को 14 जुलाई, 2020 को माईगव पोर्टल पर लाइव किया गया और इसका समापन 7 अगस्त 2020 को हुआ। प्रविष्टियां प्राप्त करने के लिए www.MyGov.in वेबसाइट पर प्रतियोगिता को होस्ट किया गया।
प्रविष्टियों के लिए थीम देशभक्ति से जुड़ी हुई थी। यही नहीं, इसे राष्ट्र की प्रगति के नए मंत्र के रूप में ‘आत्मनिर्भरता’ से जोड़ा गया। मंत्रालय ने आज इस प्रतियोगिता के विजेताओं के नामों की घोषणा की।
केंद्रीय सूचना एवं प्रसारण मंत्री श्री प्रकाश जावड़ेकर ने एक ट्वीट में प्रतियोगिता के विजेताओं को बधाई दी और बहुमूल्य योगदान देने के साथ-साथ लघु फिल्म प्रतियोगिता को अत्यंत सफल बनाने के लिए सभी प्रतिभागियों का धन्यवाद किया।
प्रतियोगिता के विजेताओं का उल्लेख नीचे किया गया है:
|
|
क्र.सं.
|
|
नाम
|
|
लघु फिल्म का शीर्षक
|
|
पुरस्कार
|
|
1
|
|
अभिजीत पॉल
|
|
एम आई?
|
|
प्रथम पुरस्कार
|
|
2
|
|
देबोजो संजीव
|
|
अब इंडिया बनेगा भारत
|
|
द्वितीय पुरस्कार
|
|
3
|
|
युवराज गोकुल
|
|
10 रूपीज
|
|
तृतीय पुरस्कार
|
|
4
|
|
शिवा सी बिरादर
|
|
रेस्पेक्ट 
|
|
विशेष उल्लेख
|
|
5
|
|
समीरा प्रभु
|
|
बीज आत्मनिर्भरतेचे

|
|
विशेष उल्लेख
|
|
6
|
|
पुरु प्रियम
|
|
मेड इन इंडिया
|
|
विशेष उल्लेख
|
|
7
|
|
शिवराज
|
|
माइंड योर बिजनेस
|
|
विशेष उल्लेख
|
|
8
|
|
मध्य प्रदेश माध्यम
|
|
हम कर सकते हैं
|
|
विशेष उल्लेख
|
|
9
|
|
प्रमोद आर
|
|
काणाद काइगलू
|
|
विशेष उल्लेख
|
|
10
|
|
राम किशोर
|
|
सोल्जर
|
|
विशेष उल्लेख
|
|
11
|
|
राजेश बी
|
|
आत्म वंदन फॉर नेशन
|
|
विशेष उल्लेख
रक्षा मंत्रालय
थल सेना प्रमुख ने नेशनल सिक्योरिटी गार्ड्स के 51 स्पेशल एक्शन ग्रुप को सीओएएस यूनिट पुरस्कार से सम्मानित किया
थल सेना प्रमुख जनरल मनोज मुकुंद नरवणे ने नेशनल सिक्योरिटी गार्ड्स के 51 स्पेशल एक्शन ग्रुप को आतंकवाद के खिलाफ लड़ाई में उल्लेखनीय योगदान के लिए सीओएएस यूनिट पुरस्कार प्रदान किया। इस अवसर पर, सीओएएस ने बल की उसकी क्षमताओं और व्यावसायिकता के लिए सराहना की। समूह ने अपने 100 प्रतिशत कार्यबल भारतीय सेना से हासिल किए हैं और खुद को प्रतिष्ठित काउंटर टेररिस्ट फोर्स के रूप में स्थापित करके तीन अशोक चक्र सहित कई वीरता पुरस्कार हासिल किए। समूह के विभिन्न अभियानों में सबसे यादगार ऑपरेशन ब्लैक टॉरनाडो था, जिसमें नवंबर, 2008 में मुंबई आतंकवादी हमले के दौरान आठ आतंकवादियों को मार गिराया था और कई विदेशी नागरिकों सहित 600 बंधकों को मुक्त कराया गया था। दिसंबर, 1984 में स्थापना के बाद से 51 स्पेशल एक्शन ग्रुप ने दुनिया के सबसे प्रतिष्ठित काउंटर टेररिस्ट समूहों में जगह बनाई है।
पेट्रोलियम एवं प्राकृतिक गैस मंत्रालय
पीएमयूवाई के तहत लगभग 1 लाख नौकरियां प्रदान की गईं - रामेश्वर तेली
कोविड - 19 के दौरान भरे हुए सिलेंडर निःशुल्क प्रदान किए गए
हर घर उज्जवला विषय पर वेबिनार का आयोजन
प्रधानमंत्री उज्ज्वला योजना  के लागू होने से रसोई गैस - एलपीजी वितरण प्रणाली के माध्यम से करीब 1 लाख लोगों को रोजगार मिला है। पिछले पांच वर्षों में एलपीजी का कवरेज 61.9% से बढ़कर पूर्णता के स्तर के नजदीक पहुंच गया है। प्रधानमंत्री गरीब कल्याण पैकेज के हिस्से के रूप में, कोविड - 19 के दौरान प्रधानमंत्री उज्ज्वला योजना के लाभार्थियों को 14 करोड़ से अधिक भरे हुए सिलेंडर निःशुल्क प्रदान किए गए। पेट्रोलियम एवं प्राकृतिक गैस राज्य मंत्री श्री रामेश्वर तेली ने विकास को गति देने तथा लोक कल्याणकारी योजनाओं को प्रभावी बनाने के लिए आयोजित बजट पश्चात वेबिनार को संबोधित करते हुए प्रतिभागियों के साथ यह जानकारी साझा की। इस वेबिनार में पेट्रोलियम एवं प्राकृतिक गैस मंत्रालय में सचिव श्री पंकज जैन, सोशल मीडिया की टीम, तेल विपणन कंपनियों के प्रतिनिधि, वितरकों और सिलेंडर उत्पादकों ने भाग लिया।
पेट्रोलियम एवं प्राकृतिक गैस मंत्रालय के सचिव श्री पंकज जैन ने कहा कि प्रधानमंत्री उज्ज्वला योजना को घर-घर तक ले जाने के लिए समन्वित प्रयास करने की आवश्यकता है। उन्होंने कहा कि योजना को प्रभावशाली बनाने में स्वयं सहायता समूहों को शामिल करने, सिलेंडर के पुनः रिफिल हेतु सूक्ष्म वित्त के रूप में काम करने वाले एलपीजी बैंक का निर्माण, सूक्ष्म वितरकों का नेटवर्क स्थापित करने के साथ-साथ रिफिल के लिए उपभोक्ताओं को आकर्षित करने हेतु मौजूदा सामाजिक नेटवर्क तथा संस्थागत ज्ञान का लाभ उठाने पर विशेष ध्यान दिया जाना चाहिए।
ग्रामीण क्षेत्र में कार्यरत सामाजिक विकास व्यवसायी सुश्री निधि प्रभा तिवारी ने कहा कि बैतूल में सिलिंडर रिफिल के लिए ऋण की व्यवस्था शुरू की गई और उसके बाद रिफिल लेने वाले ग्राहकों की संख्या बढ़ने लगी। उन्होंने कहा कि उज्ज्वला योजना से महिला सशक्तिकरण को बढ़ावा मिल रहा है। हिन्दुस्तान पेट्रोलियम कॉर्पोरेशन लिमिटेड के निदेशक  श्री राकेश मिश्री ने बताया कि गिव इट अप पहल के अंतर्गत 1 करोड़ से अधिक लोगों ने स्वतः एलपीजी पर मिलने वाली सब्सिडी छोड़ दी, जिसका लाभ जरूरतमंद लोगों को मिला है। उज्ज्वला योजना को घर-घर तक पहुंचाने के लिए प्रधानमंत्री एलपीजी पंचायतों का आयोजन किया गया है। भारत पेट्रोलियम कॉर्पोरेशन लिमिटेड के कार्यकारी निदेशक  श्री संतोष कुमार ने बताया कि प्रधानमंत्री उज्ज्वला योजना से पहले, एलपीजी कनेक्शन को शहरी उत्पाद अर्थात शहरों व कस्बों में रहने वाले लोगों के लिए खाना पकाने का ईंधन माना जाता था, लेकिन अब उज्ज्वला योजना के माध्यम से, यह सुविधा गांवों में रहने वाले गरीब लोगों को भी आसानी से उपलब्ध हो जाती है। उन्होंने यह भी कहा कि योजना के लाभार्थियों की तत्काल मांग को पूरा करने के लिए सूक्ष्म वितरकों की अवधारणा का पता लगाया जा सकता है।
भिवाड़ी सिलेंडर मैन्युफैक्चरिंग कंपनी के श्री मानवेंद्र सिंह ने कहा कि प्रधानमंत्री उज्ज्वला योजना के जरिये मांग बढ़ने से कंपनी सुरक्षा मानकों को ध्यान में रखते हुए बेहतरीन सिलेंडर का निर्माण करा रही है, साथ ही लोगों को कच्चे माल की आपूर्ति और सिलेंडरों की नियमित जांच भी की जा रही है। उत्तर प्रदेश के एक वितरक श्री स्वतंत्र कुमार ने कहा कि प्रधानमंत्री उज्ज्वला योजना से पहले उनकी एजेंसी के पास 2000 कनेक्शन थे, जो अब बढ़कर 12,500 हो गए हैं और इनमें से 7,500 कनेक्शन उज्ज्वला योजना के तहत आवंटित किए गए हैं।
सूक्ष्म, लघु एवं मध्यम उद्यम मंत्रालय
श्री नारायण राणे ने दिल्ली के एनआईएफटी में खादी उत्कृष्टता केंद्र का उद्घाटन किया
खादी को अपने फैब्रिक्स तथा क्लॉदिंग लाइन में विविधता लाने के द्वारा प्रचलित करने तथा गुणवत्ता मानकों को उन्नत बनाने के लिए खादी संस्थानों में कौशल निर्माण करने के लिए, खादी और ग्रामोद्योग आयोग ने खादी उत्कृष्टता केंद्र  स्थापित करने के लिए राष्ट्रीय फैशन प्रौद्योगिकी संस्थान  के साथ मिलकर कार्य किया है। केंद्रीय एमएसएमई मंत्री श्री नारायण राणे ने नई दिल्ली में सीओईके हब और गांधीनगर,शिलांग,कोलकाता और बेंगलुरु में इसकी शाखाओं का उद्घाटन नई दिल्ली केएनआईएफटी परिसर में किया। श्री राणे ने सीओईके वेबसाइट भी लॉन्च की जहां खादी संस्थानों के उपयोग के लिए नवीनतम डिजाइन और प्रौद्योगिकी युक्तियां अपलोड की जाएंगी।
इस अवसर पर श्री राणे ने कहा कि खादी पर देश के विकास में योगदान देने और "आत्मनिर्भर भारत" के लक्ष्य को पूरा करने की एक बड़ी जिम्मेदारी है और इसी के साथ-साथ डिजाइनरों का उत्तरदायित्व है कि वे खादी में नए डिजाइन पेश करें और इसे युवा के लिए आकर्षक बनाएं। उन्होंने कहा, “भारतीय फैशन उद्योग में अन्य प्रमुख कंपनियों की तुलना में खादी की लोकप्रियता का आकलन करने की आवश्यकता है। हमारे डिजाइनरों को निश्चित रूप से खादी में इस तरह के आकर्षक डिजाइन प्रस्तुत करने चाहिए कि लोग खादी खरीदने के लिए उतने ही आकर्षित हों जितना कि वे दूसरे कपड़ों की खरीद के लिए आकर्षित होते हैं।”
इस अवसर पर एमएसएमई राज्य मंत्री श्री भानु प्रताप सिंह वर्मा, कपड़ा राज्य मंत्री श्रीमती दर्शन विक्रम जरदोश, एमएसएमई सचिव श्री बी.बी. स्वैन और सचिव कपड़ा श्री यू.पी. सिंह भी उपस्थित थे।
केवीआईसी के अध्यक्षश्री विनय कुमार सक्सेना ने सीओईके की स्थापना के लिए केवीआईसी और एनआईएफटी की पूरी टीम को बधाई दी और कहा कि यह खादी को फैशनेबल और वैश्विक स्तर पर लोकप्रिय बनाने में महत्वपूर्ण योगदान देगा।
सीओईके की स्थापना के लिए पिछले साल केवीआईसी और एनआईएफटी के बीच एक समझौता ज्ञापन पर हस्ताक्षर किए गए थे और इस परियोजना को 3 साल की अवधि में लागू किया जाएगा। सीओईके घरेलू और वैश्विक खरीदारों की आवश्यकताओं के अनुरूप नए फैब्रिक्स और क्लॉदिंग बनाने के लिए नवीनतम डिजाइन प्रस्तुत करने और अंतर्राष्ट्रीय मानक प्रक्रियाओं को अपनाने के लिए काम करेगा। सीओईके खादी की प्रोडक्ट लाइन में विविधता लाने के लिए निर्माण प्रक्रिया में नए डिजाइन और तकनीक प्रस्तुत करने के लिए खादी संस्थानों में भी कौशल निर्माण करेगा।
इसके अतिरिक्त, सीओईकेनए खादी उत्पादों के लिए ब्रांडिंग और प्रचार, विजुअल मर्चेंडाइजिंग और पैकेजिंग में भी योगदान देगा और भारत तथा विदेशों में खादी फैशन शो और प्रदर्शनियों का आयोजन करके खादी की वैश्विक पहुंच को बढ़ाएगा। एनआईएफटी द्वारा खादी फैब्रिक और क्लॉदिंग पर तैयार नए समकालीन डिजाइनसीओईके की प्राथमिक सहायतासे खादी संस्थानों द्वारा व्यावसायिक उपयोग के लिए सीओईके और केवीआईसी वेबसाइट पर अपलोड किए जाएंगे। सीओईके द्वारा खादी के लिए एक नॉलेज पोर्टल भी विकसित किया जाएगा।
एनआईएफटी ने पेशेवरों को नियुक्त किया है, और आरंभ में, एनआईएफटी टीम द्वारा 20 सर्वश्रेष्ठ प्रदर्शन करने वाले खादी संस्थानों पर एक नैदानिक अध्ययन किया गया है। खादी फैब्रिक/उत्पादों के नए समकालीन डिजाइनों के चालू वित्त वर्ष में लॉन्च होने की उम्मीद है।
राष्ट्रपति सचिवालय
राष्ट्रपति ने राम नवमी की शुभकामनाएं दी
भारत के राष्ट्रपति श्री रामनाथ कोविंद ने राम नवमी की पूर्व संध्या पर अपने संदेश में कहाः
“राम नवमी के पावन अवसर पर, मैं सभी देशवासियों को बधाई और शुभकामनाएं देता हूं।
मर्यादा पुरुषोत्तम श्रीराम के जन्मोत्सव के रूप में मनाई जाने वाली रामनवमी, हमारे मेहनतकश किसानों के लिए नव-धान्य का भी अवसर होती है। श्रीराम का आदर्श जीवन हमें सदाचार, सहनशीलता, सहृदयता और मैत्री-भाव का संदेश देता है। अपने-अपने कर्तव्य पथ पर हमें इन शाश्वत जीवन-मूल्यों के प्रति सच्ची निष्ठा दर्शानी चाहिए।
आइए, राम नवमी के इस उल्लास-पूर्ण पर्व पर हम, अपने जीवन में श्रीराम के आदर्शों का अनुसरण करने और गौरवमयी भारत के निर्माण का संकल्प लें। साथ ही, त्योहार मनाते समय सोशल डिस्टेंसिंग सहित सभी सरकारी निर्देशों का पालन कर विश्वव्यापी आपदा कोविड-19 वायरस का मुकाबला करके इसे परास्त करना है।”
राष्ट्रपति का हिन्दी में संदेश देखने के लिए के लिए यहां क्लिक करें-
रक्षा मंत्रालय
एचएएल ने एयरो इंडिया 2021 में भारतीय वायुसेना से 70 एचटीटी-40 बेसिक ट्रेनर एयरक्राफ्ट के प्रस्ताव के लिए अनुरोध प्राप्त किया
बेंगलुरु में एयरो इंडिया 2021 में हिंदुस्तान एयरोनॉटिक्स लिमिटेड  ने दिनांक 4 फरवरी, 2021 को भारतीय वायुसेना से अपने बेसिक ट्रेनर्स रिक्वायरमेंट के लिए रिक्वेस्ट फॉर प्रपोज़ल  प्राप्त किया । आरएफपी 70 एचटीटी-40 बेसिक ट्रेनर एयरक्राफ्ट के लिए है, जिसमें 38 और एयरक्राफ्ट का प्रावधान है । यह दस्तावेज डिप्टी चीफ ऑफ एयर स्टाफ एयर मार्शल संदीप सिंह और रक्षा मंत्रालय के डीजी  श्री वी एल कांठा राव ने एचएएल के अध्यक्ष और प्रबंध निदेशक श्री आर माधवन को सौंपे हैं ।
यह प्रमाणन प्रोग्राम कंप्लायंस एंड क्वालिटी रिव्यु  के निमित्त दिया जाएगा । यह उत्पादन बेंगलुरु और नासिक में हिंदुस्तान एरोनॉटिक्स लिमिटेड की दो विनिर्माण सुविधाओं में किया जाएगा । आरएफपी एचएएल की पहली उड़ान से छह साल के भीतर आया है जो विमान उद्योग में सबसे कम समय है । ट्रेनर के पास 60 प्रतिशत से अधिक स्वदेशी सामग्री होगी और इसे सेंटर फॉर मिलिट्री एयरक्वालिटी एंड सर्टिफिकेशन , क्षेत्रीय निदेशक एयरोनॉटिकल क्वालिटी एश्योरेंस , एयरक्राफ्ट एंड सिस्टम्स टेस्टिंग एस्टेब्लिशमेंट  जैसी एजेंसियों द्वारा सहायता प्रदान की गई है ।
रक्षा मंत्रालय
'आजादी का अमृत महोत्सव' मनाने के लिए रक्षा मंत्रालय क्वांटम संचार प्रौद्योगिकी में छलांग लगाने को पूरी तरह तैयार
बेंगलुरु स्थित स्टार्ट-अप, आई-डीईएक्स के तहत, ने क्वांटम की डिस्ट्रीब्यूशन सिस्टम के ज़रिए उन्नत सुरक्षित संचार का नवाचार किया
सफल परीक्षणों के बाद भारतीय सेना ने वाणिज्यिक आरएफपी जारी किया
ऐसे समय जब देश स्वतंत्रता के 75 साल पर 'आज़ादी का अमृत महोत्सव' मना रहा है, तो भारत उच्चस्तरीय रक्षा प्रणालियों से अपने सशस्त्र बलों को लैस करने के लिए स्वदेशी और अधिक उन्नत क्वांटम संचार प्रौद्योगिकी के साथ वैश्विक नेताओं की पांत में शामिल होने के लिए तैयार है। रक्षा उत्कृष्टता के लिए नवाचार 
- रक्षा नवाचार संगठन  के तत्वावधान में बेंगलुरु स्थित डीप टेक स्टार्ट-अप क्यूएनयू लैब्स ने क्वांटम की डिस्ट्रीब्यूशन  के माध्यम से उन्नत सुरक्षित संचार का नवाचार कर दूरी की बाधाओं को तोड़ दिया है । यह परियोजना भारतीय सेना के साथ आईडीएक्स-डीआईओ द्वारा क्यूरेटेड की गई । सफल परीक्षणों के बाद अब भारतीय सेना ने प्रस्ताव  और इसकी तैनाती के लिए वाणिज्यिक अनुरोध जारी करके क्यूएनयू लैब्स द्वारा विकसित क्यूकेडी सिस्टम की खरीद की प्रक्रिया शुरू की है।
क्वांटम प्रौद्योगिकी की सैन्य प्रयोजनों में काफी संभावना है तथा आधुनिक काल के युद्ध में लीक से हट कर यह प्रभाव डाल सकती है । एक क्यूकेडी प्रणाली स्थलीय ऑप्टिकल फाइबर बुनियादी ढांचे में कुछ दूरी  के बीच अलग-अलग दूरी  के बीच सममितीय की के क्वांटम सिक्योर सीक्रेट पेयर के निर्माण की अनुमति देती है । क्यूकेडी हैक न किए जाने योग्य क्वांटम चैनल बनाने में मदद करता है ताकि हैक न किए जाने योग्य एन्क्रिप्शन कुंजी बनाई जा सके, जिसका उपयोग एंड पॉइंट्स पर महत्वपूर्ण डेटा / आवाज / वीडियो को एन्क्रिप्ट करने के लिए किया जाता है।
स्टार्ट-अप की सफलता से उत्साहित रक्षा सचिव डॉ अजय कुमार ने 'आज़ादी का अमृत काल' में एक मील की पत्थर की उपलब्धि के रूप में स्वदेशी क्यूकेडी प्रौद्योगिकी के विकास को और 'आत्मनिर्भर भारत' की एक सफल सफलता की कहानी के रूप में बताया । उन्होंने डीप टेक में काम कर रहे आईडीईएक्स स्टार्ट-अप के प्रयासों की सराहना की क्योंकि वे आधुनिक और भविष्य के युद्ध के लिए अभिनव समाधान के साथ सशस्त्र बलों को लैस कर रहे हैं । रक्षा सचिव ने रक्षा उत्पादन विभाग, रक्षा मंत्रालय, आईडीईएक्स-डीआईओ, आर्मी डिजाइन ब्यूरो और भारतीय सेना सिग्नल निदेशालय के प्रयासों की भी सराहना की, जिसने देश में पहली बार हाई एंड क्वांटम प्रौद्योगिकी के विकास में योगदान दिया है । उन्होंने कहा कि आईडीईएक्स रक्षा नवाचार में क्रांतिकारी बदलाव करता है और लागत और समय के एक अंश पर नए तकनीकी समाधानों को बढ़ावा देने में मदद करता है।
क्यूएनयू लैब्स के सह-संस्थापक और सीईओ श्री सुनील गुप्ता ने कहा कि भारत को क्वाण्टम प्रौद्योगिकी के ज़रिए डीप तकनीक के क्षेत्र में आगे रखने के दृष्टिकोण ने अंततः परिणाम दिए हैं । उन्होंने कहा कि आईडीईएक्स के ओपन चैलेंज -2 जीतने ने इस सफलता को प्राप्त करने के लिए क्यूएनयू प्रयोगशालाओं को लॉन्चिंग पैड प्रदान किया है।
एमजी/एएम/एबी/एजे
(Visitor Counter : 190